62020TJ0430_INF
Решение на Общия съд (четвърти състав) от 17 ноември 2021 г. —KV/Комисия
(Дело T-430/20)
„Публична служба — Длъжностни лица — Назначаване — Обявление за конкурс на общо основание EPSO/AD/371/19 — Решение на конкурсната комисия да не допусне жалбоподателя до участие в следващия етап от конкурса — Критерий за допускане, свързан с професионалния опит — Съответствие на използвания от конкурсната комисия критерий с обявлението за конкурса“
Длъжностни лица — Конкурс — Конкурс по документи и изпит — Условия за допускане — Представени дипломи или удостоверен професионален опит — Преценка на конкурсната комисия — Определяне на критериите за преценка — Допустимост — Граници — Нарушение на обявлението за конкурса — Приемане на критерий в противоречие с обявлението за конкурса — Недопустимост
(член 1, параграф 1 и член 5, параграф 1 от приложение III към Правилника за длъжностните лица)
(вж. т. 27, 28, 33 и 41)
Предмет
Искане на основание член 270 ДФЕС за отмяна, от една страна, на решението на конкурсната комисия от 19 септември 2019 г. да отхвърли молбата за преразглеждане на отказа за допускане на жалбоподателя до участие в следващата фаза на конкурса на общо основание EPSO/AD/371/19, и от друга страна, на решението на органа по назначаването от 31 март 2020 г. да отхвърли жалбата, подадена по административен ред от жалбоподателя против това решение
Диспозитив
1)
Отменя решението на конкурсната комисия от 19 септември 2019 г. да отхвърли молбата за преразглеждане на отстраняването на KV от участие в конкурса EPSO/AD/371/19.
2)
Осъжда Европейската комисия да заплати съдебните разноски.